Neuvostoliiton divisioonat jatkosodassa
Jatkosodan alkaessa Suomen-vastaiselle rintamalle keskitetyt divisioonat

Jatkosodan alkaessa Puna-armeijan sodanjohdolla oli suomalaisten ja saksalaisten kesä/heinäkuussa 1941 aloittamia hyökkäyksellisiä sotatoimia vastaan käytettävissään alla olevan taulukon mukaisia divisioonia.
Suomalaisilla oli käytettävissään yhteensä 17 jalkaväkidivisioonaa ja lisäksi saksalaisia joukkoja hyökkäsi Suomen valtakunnan alueelta pohjois-Suomesta.
Etelästä lukien neuvostoliittolaiset joukot oli jaettu kolmeen armeijaan:
23. Armeija (23.A), jonka rintamavastuu alue oli noin 186 kilometriä Suomenlahdesta suuntautuen koilliseen.
Komentajana kenraaliluutnantti Pjotr S. Pšennikov ja joukkoina mm.
50. Armeijakunta (komentaja divisioonankomentaja Filipp Danilovitš Gorelenko)
19. Armeijakunta (komentaja Filipp N. Starikov)
7. Armeija, jonka rintamavastuualue oli 552 kilometriä aina Louhi–Kiestinki-linjalle asti.
Komentajana kenraaliluutnantti Filipp D. Gorolenko
14. Armeija, jonka rintamavastuualue ulottui edellä mainituista paikoista (ne mukaan lukien) Jäämereen.
Komentajana kenraaliluutnantti Valerian A. Frolov ja joukkoina mm.
42. Armeijakunta
Taistelualueen sotatoimista kantoi vastuun saksalainen sodanjohto.
Taulukossa mainitaan divisioonan perustietojen ohessa myös merkittävimpiä taistelupaikkoja, joissa divisioonan joukot olivat mukana. Reservinä olleiden joukkojen sijaintitiedossa määritellään alue, jossa divisioona sijaitsi sodan alkaessa.
Taulukoissa mainitut divisioonien komentajat olivat niiden komentajina taisteluiden alkaessa. Lukusissa suomalaisjoukkoja vastaan taistelleissa yksiköissä tapahtui komentajavaihdoksia mm. Stavkan ollessa tyytymätön komentajien toimintaan.
| Neuvostoliiton divisioonat Suomen rintamilla vuonna 1941> Divisioona | Neuvostoliiton divisioonat Suomen rintamilla vuonna 1941> Alistus | Neuvostoliiton divisioonat Suomen rintamilla vuonna 1941> Komentaja | Neuvostoliiton divisioonat Suomen rintamilla vuonna 1941> Sijainti sodan alussa | Neuvostoliiton divisioonat Suomen rintamilla vuonna 1941> Taistelut | Neuvostoliiton divisioonat Suomen rintamilla vuonna 1941> Muuta |
| --- | --- | --- | --- | --- | --- |
| 123.D | 23.A/50.AK | ev. Jevgeni J. Tsukanov | Suomenlahti-Rättijärvi | Viipuri |  |
| 43.D | 23.A/50.AK | kenrm. Vladimir Kirpitšnikov | Rättijärvi-Enso | Viipuri |  |
| 115.D | 23.A/19.AK | kenrm Vasili F. Konkov | Käkisalmen alue | Viipuri |  |
| 142.D | 23.A/19.AK | ev. Semjon P. Mikulski | Elisenvaaran alue | Itä-kannas |  |
| 198.Mt.D | 23.A/19.AK | kenrm Vladimir V. Krjukov | res./Hiitola | Itä-kannas |  |
| 168.D | 7.A | ev Andrei L. Bondarev | Sortavalan alue | Sortavala |  |
| 71.D | 7.A | ev Vasili N. Fjodorov | Jänisjärvi->pohjoiseen |  |  |
| 237.D | 7.A |  | res./Loimola |  |  |
| 54.D | 7.A | ev Ilja V. Panin | Uhtua |  |  |
| 104.D | 14.A/42.AK | ev. Stepan I. Morozov | Salla |  |  |
| 122.D | 14.A/42.AK | ev. Pjotr S. Ševtšenko | Salla |  |  |
| 1.Ps.D | 14.A |  | res/Kantalahti |  |  |
| 14.D | 14.A |  | Petsamo |  |  |
| 52.D | 14.A |  | Petsamo |  |  |

Näiden joukkojen lisäksi oli Suomen alueelta tapahtuvaa hyökkäystä torjumassa ainakin kaksi panssariprikaatia Karjalankannaksella.